Document ID: 32003R0411

32003R0411
L 062/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 411/2003 НА КОМИСИЯТА
от 5 март 2003 година
за изменение на Регламент (ЕО) № 805/1999 относно установяване на някои мерки по прилагането на Регламент (ЕО) № 718/1999 на Съвета относно политиката на Общността за капацитета на флота за насърчаване на вътрешноводния транспорт
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 718/1999 на Съвета от 29 март 1999 г. относно политиката на Общността за капацитета на флота за насърчаване на вътрешноводния транспорт (1) и по-специално член 7 от него,
като има предвид, че:
(1)
Комисията определя, съгласно Регламент (ЕО) № 718/1999 и след консултиране с държавите-членки и организациите, които представляват вътрешноводния транспорт на ниво Общност, съотношенията на правилото „стар-за-нов“ за плавателни съдове за сухи товари, танкери и тласкачи.
(2)
Регламент (ЕО) № 805/1999 на Комисията от 16 април 1999 г. (2) относно установяване на някои мерки по прилагането на Регламент (ЕО) № 718/1999 на Съвета, постановява съотношенията на правилото „стар-за-нов“, които се прилагат от 29 април 1999 г.
(3)
Тези съотношения следва бъдат намалявани постоянно, за да достигнат колкото е възможно по-бързо на редовни етапи до нула не по-късно от 29 април 2003 г. в съответствие с член 4, параграф 2 от Регламент (ЕО) № 718/1999.
(4)
Съотношенията на правилото „стар-за-нов“ бяха намалени през 2000, 2001 и 2002 г. с Регламент (ЕО) № 1532/2000 на Комисията (3), Регламент (ЕО) № 997/2001 (4) на Комисията и Регламент (ЕО) № 336/2002 на Комисията (5).
(5)
Съотношенията на правилото „стар-за-нов“ сега следва да се определят на нула за плавателни съдове за сухи товари, танкери и тласкачи в сила от 29 април 2003 г., в съответствие с второто изречение от член 4, параграф 2 от Регламент (ЕО) № 718/1999.
(6)
Поради това е необходимо да се измени Регламент (ЕО) № 805/1999 по съответния начин.
(7)
Мерките, предвидени в настоящия регламент, бяха предмет на консултации в Експертната група по политиката по капацитет на флота и политиката за насърчаване на флотата в рамките на Общността, създадена с член 6 от Регламент (ЕО) № 805/1999,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 805/1999 се изменя, както следва:
1.
В член 4, параграф 1 съотношението „0,30:1“ се заменя с „0:1“;
2.
В член 4, параграф 2 съотношението „0,45:1“ се заменя с „0:1“;
3.
В член 4, параграф 3 съотношението „0,125:1“ се заменя с „0:1“;
Член 2
Настоящият регламент влиза в сила на 29 април 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 март 2003 година.

Labels: 8